**Saistošo noteikumu Nr.17/2021 „** **Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1.Saistošo noteikumu nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Šobrīd ir spēkā esoši visu četru vēsturisko novadu saistošie noteikumi.  Lai Ogres novada profesionālās ievirzes izglītības iestādēs būtu vienota kārtībā, kādā tiek noteiktas mācību maksas, kā tiek organizēta samaksas kārtība un piešķirti mācību maksas atvieglojumi, nepieciešams apstiprināt jaunus saistošos noteikumus. |
| 2.Īss saistošo noteikumu satura izklāsts | Saistošie noteikumi nosaka mācību maksas kā līdzfinansējuma par izglītības ieguvi Ogres novada pašvaldības profesionālās ievirzes izglītības iestādēs noteikšanas un samaksas kārtību, kā arī mācību maksas atvieglojumus |
| 3.Informācija par saistošo noteikumu ietekmi uz pašvaldības budžetu | Noteikumos paredzētie atvieglojumi samazina pašvaldības budžeta ieņēmumu sadaļu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Profesionālās ievirzes izglītības iestāžu piedāvāto programmu īstenošana veicina izglītības iestāžu sadarbību ar uzņēmējiem, kuri pārstāv kultūrizglītības un sporta jomu, nodrošina iespēju bērniem un jauniešiem apgūt prasmes profesionālās ievirzes izglītības iestāžu piedāvātajās profesionālās ievirzes, interešu un pieaugušo izglītības programmās, kas sniedz lielu ieguldījumu karjeras izglītībā, izvēloties nākotnes profesiju un gatavojot nākamos kultūrizglītības un sporta jomas speciālistus šo jomu pārstāvētiem uzņēmumiem novadā. |
| 5. Informācija par administratīvajām procedūrām | Izglītības programmu apguvei pašvaldības profesionālās ievirzes izglītības iestādēs vecāki vai aizbildņi vai pakalpojuma saņēmēji iesniedz iesniegumu par uzņemšanu izglītības iestādē, kurā norāda, vai pretendē uz mācību maksas atvieglojumiem. Ja tiek piešķirti mācību maksas atvieglojumi saskaņā ar saņemto iesniegumu, atvieglojumu apmērs tiek atrunāts līgumā. Pēc izglītības iestādes iniciatīvas piešķirtie mācību maksas atvieglojumiem tiek piešķirti, pamatojoties uz izglītības iestādes vadītāja izdotu rīkojumu. |
| 6. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Ogres novada domes priekšsēdētājs E.Helmanis